Desembarco del Granman kansallispuisto

Desembarco del Granman kansallispuisto on kansallispuisto Kuuban kaakkoisosassa. Vuonna 1986 perustettu suojelualue valittiin UNESCOn maailmanperintöluetteloon vuonna 1999. Kansallispuiston pinta-ala on 32 576 hehtaaria, josta 26 180 hehtaaria on maata ja loput merialuetta. Kansallispuiston nimi "Desembarco del Granma" (Granman maihin laskeminen) tulee siitä, että Fidel Castron kapinallisten alus Granma laskeutui maahan tällä seudulla. Kansallispuisto sijaitsee Sierra Maestra -vuoriston länsiosassa ja koostuu merellisistä terasseista, jotka kohoavat maalla aina 360 metrin korkeuteen. Luonto Desembarco del Granman kasvistoon kuuluu yhteensä 512 lajia, joista noin 60% on kotoperäisiä. Alueen eläinlajeista peräti 90,9% matelijoista ja 85,7% sammakkoeläimistä on endeemisiä. Puistossa asuu myös monia uhanalaisia eläinlajeja, kuten manaatti ja kuubanviiriäiskyyhky. Kansallispuiston vesissä on hyvin säilyneitä koralliriuttoja. Näissä kirkkaissa vesissä voi tavata valekarettikilpikonnia, liemikilpikonnia, karettikilpikonnia. Alueella on myös jättiläiskotiloyhdyskuntia. Lähteet Protected Areas Programme: Desembarco del Granma National Park 10/1999. World Conservation Monitoring Centre. Arkistoitu 4.1.2007. Viitattu 8. syyskuuta 2006. UNESCO: Advisory Body Evaluation UNESCO. Viitattu 8. syyskuuta 2006. Aiheesta muualla Kuvia tai muita tiedostoja aiheesta Desembarco del Granman kansallispuisto Wikimedia Commonsissa Desembarco del Granman kansallispuisto UNESCOn sivuilla (englanniksi) (ranskaksi)